કોંગ્રેસ પાર્ટીના અધ્યક્ષ રાહુલ ગાંધી સોમવારની સવારે ઉજ્જેનના મહાકાલ મંદિર પહોંચ્યા. અહીં તેમને મહાકાલના દર્શન કરવાની સાથે સાથે રુદ્રાભિષેક પણ કર્યો. તેઓ મંદિરમાં લગભગ 45 મિનિટ સુધી રહ્યા. તેમને વિધિ વિધાન સાથે પૂજા અર્ચના કરી. આ દરમિયાન કોંગ્રેસ નેતા કમલનાથ અને જ્યોતિઆદિત્ય સિંધીયા પણ હાજર હતા. રાહુલ ગાંધીએ ગર્ભગૃહમાં જવા માટે શાલ ધારણ કરી અને બધી જ વિધિઓ સાથે ભગવાન મહાકાલની પૂજા કરી. રાહુલ ગાંધીએ આ દરમિયાન ભગવાન મહાકાળનો જળાભિષેક કર્યો. પૂજા અર્ચના પછી રાહુલ ગાંધી ઉજ્જેનમાં સભા માટે રવાના થયા.